钦定古今图书集成/明伦汇编/宫闱典/第097卷 > 《皇女进封同寿公主贺皇帝表》文天祥
## 钦定古今图书集成/明伦汇编/宫闱典/第097卷 > 《皇女进封同寿公主贺皇帝表》文天祥

“干”见大人，道夙隆于干体；巽为长女，命爰宠于巽申。
喜溢宫庭，欢腾海宇。窃惟兴君之际，必有积善之馀。
播在《正风》，则曰王姬之美；陈于《小雅》，是为女子之祥。
无非歌福禄之同，于以表国家之盛。恭惟皇帝陛下，
和顺而理，温柔以容。苞体深仁，既茂绵瓜之瓞；冈陵
厚积，复培秾李之华。始封爰遴于嘉名，遐祉永齐于
圣寿。臣迹縻使事，身隔贺班。亲爱如家，遥赞人伦之
厚。肃雍迪教，遹观王道之成。